— З гэтым цяжка не пагадзіцца, але важна і іншае: тыя ідэі павінны з’яўляцца, выспяваць, абмяркоўвацца на самым шырокім узроўні. А потым хай нешта адкінецца, нешта ўдакладніцца ў ходзе дыскусій… І калі член БФК Уладзімір Цялежнікаў на падставе дбайнага вывучэння дакументаў зрабіў рэканструкцыю першапачатковага аблічча Полацкай Сафіі, у прафесіяналаў гэта на пачатку выклікала скепсіс. Тым больш, сам даследчык па адукацыі эканаміст, а не архітэктар. Аднак я ўжо заўважаю, што рэакцыя мяняецца на іншую: “У гэтым нешта ёсць!” Самае важнае, каб у працэсы стварэння і абмеркавання ідэй было ўцягнена як мага болей неабыякавых людзей. Уласна, у гэтым і бачыць сваю задачу наш фонд.